บาทเปิด 33.15 บาทต่อดอลลาร์ แนวโน้มอ่อนค่า
เงินบาทเปิดตลาด 33.15 บาทต่อดอลลาร์ แนวโน้มอ่อนค่า มองกรอบเคลื่อนไหว 33.15-33.30 ตลาดรอปัจจัยใหม่หนุนทิศทาง
3 ก.ค. 2561

เงินบาทเปิดตลาด 33.15 บาทต่อดอลลาร์ แนวโน้มอ่อนค่า มองกรอบเคลื่อนไหว 33.15-33.30 ตลาดรอปัจจัยใหม่หนุนทิศทาง
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 33.15 บาท/ดอลลาร์ ใกล้เคียงจากช่วงเย็นวานนี้ที่ปิดตลาดที่ระดับ 33.14 บาท/ดอลลาร์
แม้การเคลื่อนไหวของเงินบาทยังไปในทิศทางที่อ่อนค่า โดยล่าสุดเงินบาทอยู่ที่ระดับ 33.25 บาท/ดอลลาร์ แต่โดยรวมวันนี้คาดว่าตลาดจะยังเงียบๆ ไม่มีปัจจัยอะไรที่จะเป็นผลกดดันตลาดมากนักในช่วงนี้ เพราะใกล้กับช่วงที่ตลาดในฝั่งสหรัฐฯจะปิดทำการเนื่องในวันชาติ 4 ก.ค. ซึ่งหลังจากนั้นคงต้องติดตามปัจจัยสำคัญที่จะเกิดขึ้นในช่วงปลายสัปดาห์ โดยเฉพาะกรณีที่การปรับขึ้นภาษีนำเข้าสินค้าจีนของสหรัฐฯ จะเริ่มมีผลบังคับใช้ในวันศุกร์นี้
"วันนี้โดยรวมตลาดคงเงียบๆ เพราะใกล้วันหยุด 4 ก.ค.ที่เป็นวันชาติสหรัฐ คงต้องไปรอดูกิจกรรมที่จะเกิดขึ้นหลังจากนั้น โดยเฉพาะปลายสัปดาห์ที่การขึ้นภาษีของสหรัฐกับสินค้าจีนจะเริ่มมีผลบังคับตั้งใช้ตั้งแต่วันศุกร์นี้" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 33.15-33.30 บาท/ดอลลาร์